open-index/open-wikipedia-markdown huggingface dataset:
Samferdsel i Gulen

**Samferdsel i Gulen** omfatter europa- og fylkesveier med tunneler, bruer og båttrafikk i Gulen.

 går gjennom kommunen og er hovedferdselsåre sammen med fylkesvei 57. Det finnes tre ferjesamband, Leirvåg-Sløvåg-Skipavik, Rutledal-Ryskjedalsvika-Krakhella-Losna og Oppedal-Lavik.

Fylkesvei 4 går over Mjømna, som har broforbindelse til Sandøyna via Mjåsundbrua og til Byrknesøyna via Mjømnesundbrua og Nappsundbrua. 4. november 2010 ble fastlandsforbindelsen til Ytre-Gulen fullført med åpningen av Brandangersundet bru fra Fivelsdal på fastlandet til Sandøyna. Sandøyna, Mjømna og Byrknesøyna ble dermed landfast og fergestrekningen Leirvåg-Sløvåg-Skipavik ble omgjort til kun å trafikkere strekningen Leirvåg-Sløvåg.

Fylkesvei 57 går gjennom Gulen mellom Sløvåg og Rutledal. 
Leirvåg-Sløvåg-Skipavik er et fergesamband på fylkesvei 57 mellom Austrheim kommune i Nordhordland og Gulen kommune i Sogn.

Lavik-Oppedal er et fergesamband på  som krysser Sognefjorden fra Lavik til Ytre Oppedal i Gulen.

Ekspressbåtene til Fjord1 har daglige anløp på Mjømna på sine ruter mellom Bergen og Sogn/Nordfjord.
Dagur Arngrímsson

**Dagur Arngrímsson** (født 14. januar 1987) er en islandsk sjakkspiller som innehar tittelen Internasjonal mester i sjakk.

På FIDEs ratingliste for november 2009 hadde han en ELO-rating på 2375.

## Eksterne lenker
*
Aleksandr Jakovlev

**Aleksandr Nikolajevitsj Jakovlev** (russisk: Александр Николаевич Яковлев; født 2. desember 1923 i Jaroslavl oblast, død 18. oktober 2005) var en sovjetisk politiker og historiker som var en sovjetisk statlig tjenestemann i 1980-årene og medlem av det sovjetiske politbyrået og sekretariatet for kommunistpartiet i Sovjetunionen. 

Jakovlev var den første sovjetiske politiker som i 1989 anerkjente eksistensen av de hemmelige protokollene som ble nedtegnet under Ribbentrop-Molotov-pakten med det nasjonalsosialistiske Tyskland i 1939. Da Gorbatsjov ble sovjetisk leder i 1985, ble Jakovlev utnevnt til seniorrådgiver, og han bidro til å forme sovjetisk utenrikspolitikk ved å oppfordre sovjetisk ikke-intervensjon i Øst-Europa. 

I årene etter fallet av Sovjetunionen skrev Jakovlev flere bøker og han foreleste om historie, politikk og økonomi. Han fungerte som leder av den russiske sosialdemokratiske partiet, som på midten av 1990-tallet ble en del av en valgblokk som senere ble omorganisert til Unionen av høyrekrefter. I 2002, var han konstituert som leder av komiteen for rehabilitering av ofre for politisk undertrykkelse, var han tilstede ved kunngjøringen av utgivelsen av navn og korte biografier om ofrene for de sovjetiske utrenskningene. I hans senere liv, grunnla han og ledet den internasjonale Democracy Foundation. Han forfektet at russiske myndigheter skulle ta ansvar for de siste forbrytelser av kommunismen og han var kritisk til president Putins restriksjoner angående demokrati og ytringsfrihet.

I 2000, hevdet han offentlig at den svenske diplomaten Raoul Wallenberg, som ble berømt for sin rolle med å redde tusener av ungarske jøder fra Holocaust, ble skutt og drept i hovedkvarteret til det sovjetiske hemmelige politiet, i 1947. 

Som den intellektuelle kraften bak glasnost og perestrojka, har Jakovlev ofte fått noe av skylden for oppløsningen av Sovjetunionen og USAs seier over Sovjetunionen under den kalde krigen. I senere tid har frittalende anti-kommunistiske og russere flest sett på ham som en forræder, Han ble beskyldt for å være en agent for CIA og han har jevnlig mottatt drapstrusler. Under et avis-intervju i 2001, ble Jakovlev kontaktet av en kvinne i Moskva som spurte: «Hvorfor er ikke du i fengsel enda?" Jakovlev skal da ha ledd og svart med en uanstendig spøk.

## Referanser
Xiaolongbao

**Xiaolongbao** (tradisjonell kinesisk: 小籠包, forenklet kinesisk: 小笼包, pinyin: *Xiǎolóngbāo*) er små deigboller med fyll, gjerne kjøtt- og buljongfyll. Svært vanlig er svinekjøttfyll.*Xiaolongbao* is traditionally filled with pork. De er en form for *[[baozi]]* fra Østkina, hovedsakelig fra regionene Shanghai og Wuxi. De dampes tradisjonelt i dampkurver av bambus; disse bambusdampere kalles *xiaolong*, og herav navnet på bollene. 

I Shanghai og omegn kalles de tradisjonelt *Xiaolong [[mantou]]* (小籠饅頭 / 小笼馒头, *Xiǎolóng mántóu*, på shanghainesisk: *Siolon meudoe*). *Mantou* er et samlenavn for fylte og ufylte deigvarer i Sør-Kina, men bare for ufylte deigvarer i Nord-Kina, derfor benyttes nå navnet *xiaolongbao* i mange landsdeler, og i tiltagende grad også i Shanghai selv.

Restaurantkjeden Din Tai Fung har xiaolongbao som særlig spesialitet.

## Referanser
Hurtigbåtanløp i Gulen

**Hurtigbåtanløp** i Gulen omfatter ekspressbåtene til Norled, som har daglige anløp på Mjømna på sine ruter mellom Bergen og Sogn/Nordfjord. 

## Sjøulykker
Den 4. november 1991 gikk katamaranen «Sea Cat» rett i fjellveggen på Risøy utanfor Mjømna. 104 mennesker ble skadet og to døde. Passasjerbåten «Sea Cat» kom ut av kurs i det den skulle svinge inn mot Mjømna og kjørte rett inn i fjellveggen på Risøy. 

## Referanser
Langløkka

**Langløkka** er et boligområde i Krokstadelva i Drammen kommune i Buskerud. Det ble åpnet for nybygg i 1990. I dag består dette bofeltet av Eventyrveien, Trollstien, Smørbukken, Dovregubben, Soria Moria, Bukken Bruse, Gosenveien, Veslefrikk, Alvedansen, Askeladden og Torneroseveien.

På Langløkka finnes det kunstgressbane og barnehage.

Langløkka er lokalisert mellom Stenseth og Hovjordet og ikke langt fra Bjørkedokk hvor det er tilgang på naturstier og naturopplevelse. Rett i nærheten av Langløkka kan man også finne naturrike områder og flotte turstier som går til steder som Solbergåsen og Solbergvarden. Rett i nærheten er det også en foss som springer ut fra Nydammen som var drikkevannskilden til Krokstadelva, der hvor gamledammen en gang var. 

Langløkka har i dag nesten vokst sammen med Hovjordet.

## Kollektivtrafikk

Brakar har følgende lokalruter til Langløkka:

*54 Mjøndalen-Hovjordet, 55 Drammen- Hovjordet o/Solbergelva og 57 Krokstad/Eknes skole-Hovjordet*

## Referanser


## Eksterne lenker
* Kart over Langløkka på Google
Hans K. Rutledal

**Hans Birge Alias Kolbeinsson Rutledal** (1865–1959) var en bonde, underoffiser og politiker fra Rutledal i Gulen.

Rutledal var medlem av kommunestyret fra 1899 og satt som ordfører i Gulen i tjue år, fra 1911 til 1931. Han innehadde også en rekke kommunale tillitsverv. Som bonde på Rutledal var han en foregangsmann innen skogplanting. 

## Referanser


## Kilder
* Hans K. Rutledal i Sogn og Fjordane fylkesleksikon NRK Sogn og Fjordane
Jiaozi (matrett)

**Jiaozi** (tradisjonell kinesisk: 餃子, forenklet kinesisk: 饺子, pinyin: *Jiǎozi*) er en tradisjonell kinesisk matrett. 

Jiaozi kan deles inn i tre grupper etter tillaging:

*Shuijiao (水餃), «vannjiaozi», kokt i vann
*Zhengjiao (蒸餃), «dampjiaozi», dampkokt
*Guotie (鍋貼), «pannestikker», først stekt og så braissert

Av de tre sortene er shuijiao den vanligste og særlig i Nord-Kina er det en svært vanlig matrett.

Zhengjiao mister ikke formen under koking som shuijiao gjør, og passer derfor for finere knytter. Zhengjiao i forskjellige former er selve basen for det kantonesiske kjøkkens dim sum.

Guotie er vanlig som «gatebodmat» i store deler av Kina, men steking er også en måte å varme opp gamle jiaozi.

Deigen til jiaozi består som regel kun av mel og vann, men grønnsaksjuice kan også tillsettes for åt få en ønsket farge. Deigen utkjevlet til små tynne plater kalles «skinn» (*pí*, 皮).

Fyllet (*xiàn*, 餡) til jiaozi kan være det meste, selv om svinekjøtt og kinakål antagelig er det vanligste. Jiaozi kan også være helt vegetariske. Fyllet smaksettes gjerne med salt og hakket fersk ingefær.

Jiaozi spises ofte med en dipsaus, som regel med en base av soyasaus og eddik ofte toppet med chilipepper, peanøttsmør, sesamolje eller annet.

Jiaozi er også blitt utbredt fra Kina til Korea, der de er kjent som mandu, og til Japan, der de heter gy&#333;za.
Alle sjelers dag

**Alle sjelers dag** eller **allesjelersdag** (lat.: *commemoratio omnium animarum*) er en kristen høytidsdag som feires den 2. november.

Dagen er til minne om alle sjeler som døde i troen, men ikke hadde fått lest sjelemesse og derfor fremdeles befant seg i skjærsilden. Dette var sjeler som de etterlevende derfor ba for. «På denne dag man bede må, for all den synd som utestå.»

I Den katolske kirke er dagen (som ble innført i år 998) en felles messedag for de døde som var så fattige at de ikke hadde penger til å la presten lese sjelemesse over seg. I den romersk-katolske kirke var det tradisjon med å tenne lys på gravene denne dagen.

I Den ortodokse kirke er dagen en festdag til ære for helgenen Eustachius.

## Alle sjelers dag i Norge
Dagen har ikke lenger noen fast tradisjon i Norge og den er bare sjelden avmerket på primstaven. Om den var avmerket er primstavmerket menneskefigurer. Som minnedag falt denne dagen bort etter reformasjonen i Norge.

Tradisjonen sier også at en på denne dagen ikke skulle slå hardt med dørene, for da kunne en sjel komme i klemme. Noen steder var det forbudt å spinne garn på denne dagen. Man skulle også vokte seg vel for å arbeide på denne dagen, da slikt kunne være forbundet med uhell. Overtroen var også forbundet med straff fra sjelene i skjærsilden, som kunne vise seg på jorden og hjemsøke dem som hadde gjort dem urett mens de levde.

## Referanser


## Se også
* Allehelgensdag
* De dødes dag
Otto L. Midthun

**Otto Lasseson Midthun** (1839–1919) var en bonde, lokalpolitiker og telefonkonstruktør fra Eivindvik i Gulen kommune.

I åra 1868–1898 var Midthun telegraf-arbeidsstyrer og spilte en sentral rolle i planleggingen av telefonnettene i Nord-Norge og på Island. Tre av sønnene hans var med på å bygge den første telefonlinja på Island fra Seyðisfjörður til Reykjavík omkring 1905.

Midthun satt som ordfører i Gulen i 1880–1881. Omkring 1880 startet Midthun også opp landhandel på gården Lavik. Denne ble senere overtatt av andre, som drev butikken fram til 1940. Midthun var også en av grunnleggerne av Gulen Sparebank i 1886 og var styremedlem der til 1916. 

I Bygstad i Gaular står en lang, smal stein som ble benyttet som telefonstolpe. Denne ble reist av Otto Midthun og mannskapet hans i 1892. Steinen er oppført i Telenors «Plan over verneverdige bygg og anlegg».

## Referanser


## Kilder
* Otto L. Midthun i Sogn og Fjordane fylkesleksikon NRK Sogn og Fjordane
* Om landhandlere i Høyanger i Sogn og Fjordane fylkesleksikon NRK Sogn og Fjordane
* Næringslivet i Eivindvik Magnor Midttuns lokalhistoriske nettsted
One More Time – The Very Best of Jan Werner

***One More Time – The Very Best of Jan Werner*** er en samleplate med Jan Werner, utgitt 22. november 2010 og inneholder nytt materiale og gamle opptak.

## Sporliste
### CD 1
# «One More Time»
# «Time Will Let You Know»
# «All By Myself»
# «Carry Me»
# «Heaven Down Here»
# «Find Your Way»
# «The Problem With You»
# «Duett» med Elisabeth Andreassen
# «Anthem»
# «Bring Him Home»
# «Here For You»
# «One Night In Bangkok»
# «Air»
# «I Smile When I'm Dreaming»
# «Wonder Child»
# «Nella Fantasia»
# «Cavatina»
# «My Love (O del mio dolce ardor)»
### CD 2
# «Jeg ser en dag»
# «You Raise Me Up» (demo)
# «All Alone»
# «Halde deg inntil meg»
# «The Night Before the Morning After»
# «You Took the Rust Off My Dreams»
# «I Wanna Know What Love Is»
# «All Because of Jesus»
# «The Prayer» (live)
# «Why God Why?»
# «Jag vill alltid älska»
# «Saving All My Love»
# «Barcelona»
## Referanser
Ingeborg Kringeland Hald

**Ingeborg Kringeland Hald**  (født 1962) er en norsk forfatter fra Haugesund. *Albin Prek, som handler om en bosnisk flyktninggutt,* er hennes debutroman. Den kom i 2010 og ble nominert til Brageprisen i klassen for barne- og ungdomslitteratur, samt til Kulturdepartementets debutantpris. Den ble også utvalgt til leselystbok for 7. klassetrinn. Utgitt i Tyskland 2015, under tittelen *Vieleicht durfen wir bleiben*, trykket i 4. opplag i Tyskland sommeren 2016.

I 2013 kom barneboken, Gullkalven, med handling fra vikingfestivalen på Karmøy. 

I 2016 kom sakprosaboken *Fru Halds hage*, en annerledes hagebok fra en helt vanlig hage. 

Ingeborg Kringeland Hald har tidligere vært manager og tekstforfatter for Christina Bjordal Band og også utviklet prosjektet *Maudlin Jazzteater presenterer kontrabassen*, som hadde prøveforestilling under Kulturnatt i Haugesund i 2010. Hun har også arbeidet som frilansjournalist/fotograf. 

Bibliografi
* *Albin Prek*, Mangschou forlag, 2010 ISBN 978-82-8238-004-1
* *Gullkalven*, barnebok, Mangschou forlag, 2013
* Vieleicht durfen wir bleiben, Carlsen Verlag, 2015
* Fru Halds hage, en annerledes hagebok, Commentum Forlag, 2016

## Referanser


## Kilder
* Presentasjon av Ingeborg Kringeland Hald i Forfatterkatalogen på Forfattersentrums nettsider

## Eksterne lenker
* Nominert til Brageprisen Artikkel i Haugesunds Avis 2. november 2010
* Omtale av Albin Prek på barnebokkritikk.no
Luftforsvarets forsyningskommando

**Luftforsvarets forsyningskommando** (LFK) er en avdeling i Luftforsvaret med ansvar for å styre drift, vedlikehold og forsyning av materiell,

LFK ble opprinnelig opprettet i 1955 på Kjeller. I 2001 ble LFK integrert i Forsvarets logistikkorganisasjon, men avdelingen gjenoppsto 1. juni 2025.

## Organisering
LFK består av fire avdelinger:

* Plan og leveranse
* Kontinuerlig luftdyktighet
* Luftvern- og bakkesystemer
* Digitalisering og datautvikling 

## Referanser
Hannes Stefánsson

**Hannes Hlífar Stefánsson** (født 18. juli 1972) er en islandsk sjakkspiller. Han oppnådde å bli internasjonal mester i 1988 og stormester i 1993.  Stefánsson har vunnet det islandske mesterskapet i sjakk hvert år siden 1998 unntatt i 2000 og i 2009 da han ikke deltok. Hans 11 titler gjør at det er han som har flest titler.  Han vant Athens 1993 (Acropolis International) og delte 1.-4. plassen med Hedinn Steingrimsson, Jurij Kryvorutsjko og Mihail Marin i Reykjavik Open tournament 2009.
Hans Elo-rating er 2573 (november 2010).

## Referanser


## Eksterne lenker
*
Bloodline Champions

***Bloodline Champions*** (***BLC***) er et arenabasert PVP spill utviklet av svenske selskapet Stunlock Studios. I 2009 vant Bloodline *Champions* både «Game of the year» og «Winner XNA» i Swedish Game Awards 2009. Spillerne i *Bloodline Champions* er delt inn i to lag («Warm» og «Cold»). Antall spillere på hvert lag varierer fra 1-5 spillere. Spillet ble utgitt 13. januar 2011, og distribueres av Funcom.

## Referanser


## Eksterne lenker
*
Vitello tonnato

**Vitello Tonnato** er en italiensk matrett, ofte servert som forrett, men også som hovedrett.
Retten serveres kald eller romtemperert og består av finskåret indrefilet av kalv som danderes på en tallerken, helst flatt, og slik at det dekker hele tallerkenen. Først skal kjøttet stekes slik at det er lyserosa i midten. Deretter fryses det slik at det er lett å finskjære i tynne skiver. Når kjøttet er dandert på en tallerken, carpaccio-stil, drypper man litt olivenolje over, havsalt, finraspet parmesan og med en majones-lignende dressing som er smaksatt med tunfisk, og med noen kapers rundt omkring på toppen. Retten serveres ofte med en neve eller to med salatblader (gjerne ruccola) som har vært ristet lett i litt olivenolje, sitron midt oppå retten, og med et dryss nykvernet fersk pepper over.
Dokkveien elbilparkering

**Dokkveien elbilparkering** på trekanttomta ved Aker Brygge i Norges hovedstad Oslo var ved etableringen i 2010 verdens største offentlige parkeringsplass for elbiler. Parkeringsplassen ble åpnet av Oslo kommune den 7. juni 2010. Den har 25 ladestasjoner og energisparende LED-gatebelysning i gangtraseen på hver side av ladestolpene. Begge deler er levert av selskapet Proxll. Parkering samt lading er gratis i opptil 16 timer.

## Referanser
Russemarkedet i Kirkenes

**Russemarkedet i Kirkenes** finner sted siste torsdag hver måned. Da gjøres torget i Kirkenes om til en markedsplass hvor man kan handle varer som torghandlerne fra Murmansk i Russland stiller ut for salg. Her kan du finne alt fra matrjosjkaer, linduker og håndarbeid, til russisk krystall og porselenserviser.

## Datoer for Russemarkedet
25. november 2010 (siste gang i 2010)
Mjømnesundet

**Mjømnesundet** er et sund i Gulen kommune i Sogn og Fjordane. Det ligger mellom øyene Mjømna, Tyløyna og Nappsholmen i øst og Byrknesøyna, Svinøyna og Risøyna i vest. Sundet er rundt 8 kilometer langt og 0,3 til 1 kilometer bredt, og strekker seg fra Mjømnosen i nord til Leirøyholmen i sør.

Sundet krysses mellom Tyløyna og Byrknesøyna av Mjømnesundbrua, som ble åpnet i 1997.

## Referanser
Edith Carlmar-prisen

**Edith Carlmar-prisen** ble opprettet i 2003 av Norsk filminstitutt for å hedre Norges første kvinnelige filmregissør Edith Carlmar som døde samme år, og bestod opprinnelig av en glass-statuett signert Cathrine Maske og et prisbeløp på  kroner. Prisen var opprinnelig en bransjepris som skulle gå til en person eller et selskap i norsk filmbransje, som har vist integritet, uredd evne til nytenking og vilje til å bryte grenser i sitt arbeid.  

Fra 2010 ble prisen delt ut under av Femmina Internasjonale Filmfestival i Verdal og skulle gå til en profesjonell filmkvinne som oppfyller kriteriene. Etter at Femmina ble avviklet i 2017, deles prisen nå ut under Kosmorama, Trondheim Internasjonale Filmfestival. Prisen utdeles i samarbeid med Sparebank 1 SMN og vinneren får et stipend og et trofé. Fra 2024 ble prisbeløpet doblet, til  kroner. I 2025 ble prisen gitt av Kosmorama og Sparebank 1 SMN, og besto av en originalversjon av filmplakaten til *[[Døden er et kjærtegn]]* i tillegg til prisbeløpet.

## Mottakere

* 2003 – Motlys
* 2005 – Hans Petter Moland
* 2007 – Axel Hellstenius
* 2010 – Žaklina Stojcevska
* 2011 – Ikke delt ut.
* 2012 – Margreth Olin
* 2013 – Maria Ekerhovd
* 2014 – Solveig Melkeraaen
* 2015 – Anne Sewitsky
* 2016 – Sara Johnsen
* 2017 – Ikke delt ut
* 2018 – Iram Haq
* 2019 – Tuva Novotny
* 2020 – Andrea Bræin Hovig 
* 2021 - Karen Fabritius Gram
* 2022 - Itonje Søimer Guttormsen
* 2023 - Kajsa Næss
* 2024 - Ingvil Giske
* 2025 - Cecilie Semec
* 2026 - Lilja Ingolfsdottir

## Referanser
 

## Eksterne lenker
* http://kosmorama.no/ Nettsiden til filmfestivalen der prisen utdeles i dag.
Salt-n-Pepa

**Salt-N-Pepa** er en amerikansk trio fra Queens, New York som ble dannet i 1985. Gruppen, som består av Cheryl James («Salt», nå Cheryl Wray), Sandra Denton («Pepa»), og Deidra «Dee Dee» Roper (Spinderella), har solgt over 15 millioner album og singler på verdensbasis.

## Historikk
Salt-N-Pepas medlemmer kom fra ganske små kår. Cheryl og Sandy møttes på Queensboro Community College og jobbet sammen på et Sears call center. Det var Hurby Azor som oppdaget musikalske potensialet i jentene.
Azor studerte media og kunst, og i 1985 ble han gitt i oppdrag å lage en plate i et fag som handlet om musikkproduksjon. Til denne oppgaven fikk han hjelp av Cheryl og Sandra som ga vokal, og med dette ble Salt-n-Pepa født. Men de kalte seg imidlertid ikke Salt-n-Pepa med en gang. Deres opprinnelige navn var Supernature. I deres første sang Showstopper kaller de seg Salt-n-Pepa, som ble deres navn ikke lenge etter. Latoya Hanson ble erstattet med Deidra Spinderella før første turné grunnet ukjente problemer.

Etter de hadde deres siste turné i 1999 ble det stille en stund. De ga ut et par Greatest Hits-album før de gikk hvert til sitt i 2002. Så, i 2007, ble gruppen gjenforent. De ble med i en realityserie på VH1 der de forsøkte å løse problemer innad i gruppen, slik at de kunne bli Salt-n-Pepa igjen. Nå opptrer gruppen igjen, for det meste på Hawaii (i 2009) og i Biloxi, Mississippi.

## Diskografi
*1986: *Hot, Cool & Vicious* *(Platinum)*
*1988: *A Salt with a Deadly Pepa* *(Gull)*
*1990: *Blacks' Magic* *(Platinum)*
*1993: *Very Necessary* *(5x Platinum)*
*1997: *Brand New (Salt-n-Pepa album)|Brand New* *(Gull)*

## Utmerkelser og nominasjoner
*American Music Awards
**1995: Favorite Hip-Hop Artist (nominert)
**1995: Favorite R&B/Soul Duo or Group, (nominert)

*Grammy Awards
**1989: Best Rap Performance by a Duo or Group "Push It" (nominert)
**1990: Best Rap Performance by a Duo or Group "Shake Your Thang" (nominert)
**1992: Best Rap Performance by a Duo or Group "Let's Talk About Sex" (nominert)
**1995: Best R&B Performance by a Duo or Group: "Whatta Man" (i samarbeid med En Vogue) (nominert)
**1995: Best Rap Performance by a Duo or Group "None of Your Business"(vant)

*MTV Video Music Awards
**1994: Best Dance Video "Whatta Man" (vant)
**1994: Best R&B Video "Whatta Man" (vant)
**1994: Best Choreography In A Video "Whatta Man" (vant)
**1995: Best Dance Video "None of Your Business" (nominert)
*2nd Annual VH1 Hip Hop Honors Honoree

## Referanser


## Eksterne lenker
* 
* 
* 
*
Vladimír Weiss (1964)

:*For andre personer med samme navn, se [[Vladimír Weiss]].*

**Vladimír Weiss** (født 22. september 1964) er en  slovakisk fotballtrener og tidligere fotballspiller som er hovedtrener for ŠK Slovan Bratislava.

## Spillerkarriere
Weiss spilte for Tsjekkoslovakia/Slovakia og for Inter Bratislava.

## Landslagskarriere
Weiss spilte i VM i fotball 1990 for . Han har 19 kamper for Tsjekkoslovakia og 12 kamper for .

## Trenerkarriere
Som trener for Artmedia Bratislava vant Weiss Corgoň Liga og nådde gruppespillet i Mesterligaen 2005/2006. Han trente FC Saturn Moscow Oblast fra februar 2006 til juni 2007. I sin tid ved FC Saturn Moscow Oblast hentet han mange slovakiske fotballspillere fra sin tidligere klubb, før han i juni 2007 ble hentet tilbake som trener for FC Artemedia Bratislava. Siden 2008 har han vært hovedtrener for det slovakiske fotballandslaget. Den 14. oktober 2009 ledet han laget til en historisk suksess, hvor det for første gang kvalifiserte seg for en turnering av betydning. Slovakia vant sin kvalifiseringsgruppe etter en 1-0-borteseier over  i den siste og avgjørende kvalifisieringskampen. I Fotball-VM 2010 førte han Slovakia videre fra gruppespillet etter en 3-2-seier over  24. juni 2010.

## Personlig
Sønnen hans med samme navn spiller for Slovan Bratislava. Hans far som også heter Vladimír Weiss, var en fotballspiller som representerte Tsjekkoslovakia.

## Referanser


## Eksterne lenker
* 
* Profile Vladimir Weiss  Sports-Info (Slovak)
Amesto

**Amesto**-konsernet spesialiserer seg på forretningsløsninger innen ERP, CRM og BI, regnskap, lønn og bemanning. I tillegg driver de utvikling innen integrasjoner, bærekraft, HR og sikkerhet. Det er et familieeid selskap, etablert i 2002, med mer enn  ansatte i Norden.

## Selskaper
* Amesto AccountHouse leverer tjenester innen regnskap, økonomi, lønn og bærekraft. De har kontorer i både Oslo og Bergen og har 160 medarbeidere.
* Amesto Global
* Amesto Solutions tilbyr forretningssystemer innenfor forretningsområdene ERP, logistikk, CRM, lønn, HR og Business Intelligence.
* Amesto Toptemp
* Amesto Group
* Amesto Aces
* Amesto People & Culture

## Referanser


## Eksterne lenker
*
Valdres alpinsenter

**Valdres alpinsenter** er et vintersportssted i Valdres i Nord-Aurdal kommune, 2 timer og 15 minutters kjøring nordvest fra Oslo. Alpinsenteret består av fire skiheiser og 11 nedfarter med variabel vanskelighetsgrad. Anlegget er lokalisert på 700 moh. og går opp til 1060 moh. Terrenget er variert og passer for snowboardere og freestylere. Valdres alpinsenter har også et eget barneområde med to barneheiser. Det er overnattingstilbud på toppen av senteret, med ski inn og ut. I skianlegget finnes også skikro og skiutleie.
Havstein gård

**Havstein gård** ligger på Byåsen, ca. 4 km sør for Trondheim sentrum. Gården ligger på et høydedrag med god utsikt utover Trondheim.

## Stedets karakter og eksisterende bebyggelse
Havstein gård har historie tilbake til 1500-tallet. Gården ble bygd ut som lystgård på 1700-tallet. Brukseier Anthon P. Jenssen solgte i 1849 Vinje bruk i Mosvik til sin eldste sønn, og bosatte seg deretter på Havstein.

Havstein vestre ble skilt ut fra Havstein gård i 1920. Fram til 1933 hadde Havstein gård et driftstun som strakk seg lenger vestover enn i dag, med en utforming av flere driftsbygg som dannet et eget tun.  
 
I 1933 ble gården rammet av en stor brann der både driftsbygningen, det nærmeste våningshuset (hovedhuset) og størhuset brant ned til grunnen. Nerstu og stabburet ble reddet i brannen. Nerstu har fortsatt den opprinnelige tømmerkassen og fasadedekorasjon ved inngangen fra 1700-tallet. Innvendig er bygningen endret og modernisert. Tak, vinduer og fasadekledning er skiftet i nyere tid. 

Hovedhuset og størhuset ble bygd opp igjen på grunnmurene av de gamle husene, mens den nye driftsbygningen fikk en endret utforming. Våningshus, Nerstu og størhuset benyttes i dag til boligformål, med til sammen sju leiligheter.  Stabburet benyttes til kontorer. 
 
Bygningene har samlet sett antikvarisk og estetisk verdi som gårdstun, og danner sammen med nabogården Havstein vestre og Havstein kirke en landskapsprofil og kontur som har verdi for kulturlandskapet. Det ble 15.6.2009 gitt rammetillatelse til riving av driftsbygningen fra 1933 og oppføring av nytt boliganlegg med 23 leiligheter på gårdstunet.

## Eksterne lenker
* Havstein; WikiStrinda
* https://web.archive.org/web/20080507162802/http://byavisa.no/byavisa/artikler.php?artid=1320
* Havstein gård, detaljregulering, sluttbehandling
Bjorli alpinanlegg

**Bjorli alpinanlegg** ligger i Bjorli i Lesja kommune.

Høyeste punkt 1250 moh. og høydeforskjellen er på 650. Skisenteret har 11 nedfartsløyper med en samlet lengde på 19,3 km. 

Anlegget har terrengpark med hopp og rails, samt halfpipe. Senteret har også eget avgrenset barneområde med to heiser.

## Eksterne lenker
* Bjorli skisenter
Peter Nordwall

**Gunnar Peter Boreus Nordwall** (født 1939) er en svensk golfspiller og golfbanearkitekt som blant annet har designet Losby Golfklubb i Lørenskog. Nordwall har også designet over tjue golfbaner i Sverige, bl.a. Skövde, Stensungsund og Svartinge.

## Referanser
Henrik H. Tveit

**Henrik Andreas Henriksen Tveit** (født 17. oktober 1890, død 10. juli 1973) var en agronom og lokalpolitiker fra Gulen i Sogn og Fjordane.

Tveit satt som ordfører i Gulen kommune fra 1932 til 1941, og igjen en kort periode etter freden i 1945. Han var fylkesagronom i Sogn og Fjordane og var med på å etablere Gulen Kraftlag i 1939.

## Referanser


## Kilder
* Ordførarar i Gulen kommune Sogn og Fjordane fylkesleksikon, NRK Sogn og Fjordane
Øystein Hovden

**Øystein Orre Andersson Hovden** (1901&ndash;1980) var en norsk prest, og sønn av den norske salmedikteren Anders Hovden fra Ørsta.

Han var sogneprest i Gulen i 1927&ndash;1937, så sogneprest i Verdal, og i Vang ved Hamar fra 1948 til sin avgang i 1971. Han ble boende på Ridabu i Vang til sin død.  Øystein Hovden åpnet i 1961 Vang kirke for ordinasjon av Ingrid Bjerkås, den første kvinnelige presten i Den norske kirke.  Dette siste utløste sterke protester fra kirkelig hold. Seks biskoper – to tredjedeler av det samlede bispekollegiet – nektet å forholde seg til ordinasjonen.

Hovden skrev en rekke sanger og salmer, blant annet samlet i bøkene *På lindekvist* (1962), *Bak havdis grå* (1965) og *Sol over fjella* (1966). Han ga i 1960 ut en biografi om faren Anders, *Anders Hovden i kvardagslaget*, og selvbiografien *I alvor og spøk* i 1973.

## Referanser


## Kilder
* NRK Sogn og Fjordane fylkesleksikon
* Store norske leksikon
Oppedalselva

**Oppedalselva** er ei elv i Gulen kommune i Vestland. Den har utspring fra Skiddalsvatnet på fjellområdene øst for Risnefjorden, mellom Synnlikletten og Grønlifjellet. Elva renner mot nordøst gjennom flere små og høytliggende vatn, før den faller bratt ned i dalen ved Oppedalsstølen. Like nedenfor faller den rundt 150 meter høye Lønningefossen ned fra vestsida av den dype og trange dalen. Herfra renner den mot nord-nordvest til den munner ut i Sognefjorden ved Ytre Oppedal. Langs den siste kilometeren før fjorden er det bebyggelse og jordbruksområder. Elva er 8,9 kilometer lang, og har et nedbørfelt på . Middelvannføringen ved munningen er .

## Fiske
Vassdraget hadde under de siste tiårene av 1900-tallet en sterk reduksjon i fiskebestandene på grunn av sur nedbør. De øverste delene av nedbørfeltet ble hardest rammet, og i Skiddalsvatnet og Krokelivatnet, som er de to høyest beliggende innsjøene, døde bestanden av ørret ut allerede på 1970-tallet. I Grønlivatnet og Klypevatna, som ligger mellom en og to kilometer nedstrøms disse, var det ennå i 1990 tynne bestander av ørret, men også i disse vatnene ble det på 1970-tallet registrert en nedgang i ørretbestanden. 

I senere år er det sett en betydelig forbedring i forholdene for fiskebestandene i Gulen. Bestanden av aure har økt i flere vatn øst for Fjordsdalen, blant annet i Grønlivatnet og Klypevatna hvor bestanden har økt fra «tynn» til «middels tett».

## Referanser
Helgi Grétarsson

**Helgi Dagbjartur Áss Grétarsson** (født 1977) er en islandsk sjakkspiller og fikk tittelen stormester i 1994.  Grétarsson vant juniorverdensmesterskapet i sjakk i 1994. Hans Elo-rating er 2462 (november 2010).

## Eksterne lenker
*
Northwood University

**Northwood University (NU)** er et privat universitet i USA med flere beliggenheter. Skolen har fire "campuses": Midland, Michigan (åpnet i 1961), Cedar Hill, Texas (åpnet i 1966), West Palm Beach, Florida (åpnet i 1984), og et samarbeidsprogram med Hotel Institute Montreux i Montreux, Sveits, som begynte i 2001. Mer enn 33&nbsp;000 studenter er uteksaminert fra Northwood som feiret sitt 50-årsjubileum i 2009.

## Kurs og programmer
Northwood University tilbyr bl.a. utdannelse innenfor følgende områder:
* Regnskapsføring – Accounting
* Reklame og markedsføring – Advertising and Marketing
* Økonomi- Economics
* Entreprenørskap – Entrepreneurship
* Bank og Finans – Finance 
* Internasjonal Business – International Business
* Ledelse – Management
* Markedsføring – Marketing

## Referanser


## Eksterne lenker
*
Nappssundet

**Nappssundet** (også skrevet **Nappsundet**) er et sund i Gulen kommune i Sogn og Fjordane. Det går i retning nord-sør mellom øya Mjømna i øst og Tyløyna i vest. Nappsundet krysses av den 141 meter lange Nappsundbrua.

## Referanser
Haukur Angantýsson

**Haukur Angantýsson** (født 2. desember 1948 i Flateyri, død 4. mai 2012 i Reykjavík) var en islandsk sjakkspiller som fikk tittelen Internasjonal mester i sjakk av FIDE i 1981. 

Angantýsson vant det islandske sjakkmesterskapet i 1976. 

Hans beste resultat var kanskje seieren hans i World Open i Philadelphia i 1979 (med 8/10), etter omkamp med seks stormestere med likt resultat: Anthony Miles, Florin Gheorghiu, Walter Browne, Arthur Bisguier, Bernard Zuckerman og John Fedorowicz. 

## Referanser


## Eksterne lenker
*
Anders Hantveit

**Anders Bertelson Hantveit** (født 8. juni 1857, død 20. april 1938) var en norsk bonde, lærer og politiker fra Hantveit i Gulen.  Han var kjent for å stifte Gulen skoglag, og plantet selv 200 dekar skog, etter å drevet med eksport av bær til Storbritannia.  Han var ordfører for Høyre i Gulen fra 1890 til 1911 og medlem av fylkesutvalget.  Hantveit var også vararepresentant til Stortinget fra 1898 til 1900.

## Liv og virke
Hantveit gikk på folkehøgskole i Sogndal i perioden 1877 til 1878, etterfulgt av Jordbrukshøyskolen på Ås fram til 1881.  Han studerte meieribruk i Rogaland samt fruktdyrking.  Etter utdannelsen virker han som reisene agronom og meierilærer i Sogn og Fjordane fra 1881 til 1892.

Han slo seg ned som bonde på Hantveit fra 1882.  Der kjøpte han en av fylkets første melkeseparatorer i 1887, og rundt 1900 plantet han ut rundt 300 bærbusker.  Dette siste på tross av at gården lå veldig nær kysten.  På det mest fruktbare produserte hagen på Hantveit 6 tonn rips og 12 tonn solbær i året, og fra 1907 startet han eksport av bær til England.  Bærene ble skipet i egenproduserte sponkurver.

I 1902 startet han Gulen skoglag, og plantet selv ut 200 dekar skog.  For hans innsats for jordbruket fikk Hantveit en rekke utmerkelser, blant annet gullmedalje fra Selskapet Hagedyrkingens Venner.

## Referanser


## Kilder
* NRK Sogn og Fjordane fylkesleksikon
Sou (bakverk)

**Sou** (kinesisk: 酥, pinyin: *Sū*) er en type bakverk kjent fra det kinesiske kjøkken. Det finnes i svært mange varianter.

I dim sum-restauranter er den mest fremtredende varianten *[[char siu]] sou* (叉燒酥). Men andre varianter kan ha tusenårsegg og lotusfrøpasta. De er særlig utbredt i Hongkong og Singapore. 

I Shanghaikjøkkenet er det dessuten alminnelig med sou med peanøtter (花生酥)，grønne bønner (綠豆酥) eller valnøtt (核桃酥). 

## Billedgalleri

Image:Shanghai sou.jpg|Bokser med Shanghai sou
Image:Charsiusou.jpg
Rast-Gasser M1898

**Rast & Gasser Model 1898** var en tjenesterevolver brukt av den østerriksk-ungarske hær under den første verdenskrig og av flere hærer under den annen verdenskrig. 

## Mekanisme
Rast-Gasser Model 1898 innehadde noen nye elementer hva gjaldt design så vel som eldre elementer som på tiden den ble produsert allerede var utdaterte. Revolveren hadde hel ramme og en selvspenneravtrekk﻿er-mekanisme. Den hadde en ladeport der man kunne mate inn individuelle patroner som kunne mates ut en og en med en utstøtingsstang. Tennstempelet var montert på et overføringsstykke på rammen i stedet for på hammeren, noe som var en nyvinning på denne tiden. Ammunisjonen var lignende ammunisjonen til den franske 8 millimeter Ord. 

Sylinderen kunne fjernes ved å dra ned avtrekkerbøylen og deretter dras langs tennstempelet/utstøtingsstangen. 

## Triva
Den fiktive prøyssiske offiseren Schröder som opptrer i Morgan Kane-bøkene benytter seg av en Rast-Gasser revolver. Imidlertid tar forfatteren Kjell Hallbing seg en historisk frihet her i og med at Schröder støter på Morgan Kane på 1870-tallet, altså lenge før Rast-Gasser-revolveren ble produsert.
Gjert J. Grinde

**Gjert Jakobson Grinde** (født 4. juli 1846 i Gulen, død 23. desember 1918 samme sted) var en bonde og lokalpolitiker fra Grinde ved Eidsfjorden i Gulen kommune.

I årene 1886–1889 var Grinde ordfører i Gulen kommune. Han hadde ellers en ulike verv i kommunen.

## Referanser
Helgi Ólafsson

**Helgi Ólafsson** (født 15. august 1956) er en islandsk sjakkspiller og fikk tittelen internasjonal mester i sjakk i 1978 og stormester i 1985. Han vant det islandske mesterskapet I sjakk seks ganger, og har en Elo-rating på 2518 (november 2010).

Han er fra Heimaey, den største og eneste bebodde øyen på øygruppen Vestmannaeyjar på sørsiden av Island. Helgi Ólafsson var seksten år gammel da VM i sjakk 1972 mellom Bobby Fischer og Boris Spasskij, kalt "Århundrets kamp", ble arrangert i Reykjavík. Han ble seinere en av gruppen av islandske vidunderbarn som steg fram etter begivenheten, og han oppnådde selv stormestertittelen i 1985.

## Eksterne lenker
*
Rognald Pederson Haugland

**Rognald Pederson Haugland** (1808–1902) var en lærer, lensmann og politiker fra Brekke i Gulen. 

Som syttenåring ble Haugland lærer i Eivindvik (trolig under opplæring av sognepresten og folkeopplyseren Niels Griis Alstrup Dahl) og fra 1838 i Utvær i Solund. Fra 1855 ble han lensmann i Lavik tinglag mens hans bodde i Brekke, før han ble kommunekasserer i Eivindvik.

Det var Niels Dahl som ble den første ordføreren i Gulen kommune, eller Eivindvik kommune som det het den gang. Haugland var etterfølgeren hans og satt som ordfører i Eivindvik kommune i tre perioder, i til sammen 22 år: 1850-1851, 1855 og 1858-1877.

## Referanser
Uniforms

***Uniforms*** er et musikkalbum med Tore Hansen, utgitt i 1984. Dette er hans første plate som soloartist.

## Sporliste

# «Uniforms» (Hansen/Friis)
# «Nowhere to Go» (Tore Hansen)
# «Working Man» (Tore Hansen)
# «Oh La» (Tore Hansen)
# «Senór» (Tore Hansen)
# «I Was Falling» (Tore Hansen)
# «Lay Your Head On My Pillow» (Hansen/Håkanson)
# «Amelia» (Tore Hansen)
# «I Wanna Celebrate» (Tore Hansen)
# «Low Dee Low» (Tore Hansen)
## Eksterne lenker
* Uniforms
Richard Skog

**Richard Skog** (født 16. juni 1981) er en norsk strongman-utøver. Han har vunnet konkurransen Norges sterkeste mann to ganger, i 2009 og 2010. Han kom på fjerdeplass i 2007, og andreplass i 2008. Hans beste plassering i Viking Power Challenge er en 2.  plass i 2009, og han kom på 8.-plass i 2007, 3.-plass i 2008 og 4.-plass i 2010. I 2016 spilte han Sturla Beinknuser i komiserien Vikingane.

## Referanser


## Eksterne lenker
* Richard Skogs profil på Webcitation.org
Sove i natt? (album)

***Sove i natt?*** er et musikkalbum med Tore Hansen, utgitt i 1988.

## Sporliste

# «Da æ så dæ naken» (Tande P/Hansen)
# «Del det med en venn» (Tande P/Hansen)
# «Snakke om været?» (Tande P/Hansen)
# «Sliten gammel cowboy» (Tande P/Hansen)
# «Ikke innbill dæ» (Tande P/Hansen)
# «Eine glut wie 1000 feuer» (Hansen/Teimann)
# «Hammerfest» (Tande P/Hansen)
# «Barn av barn» (Tande P/Hansen)
# «Klokka 3 på stasjon» (Tande P/Hansen)
# «Først med et smil» (Tande P/Hansen)
# «Sove i natt?» (Tore Hansen)
## Medvirkende
### Musikere
* Tore Hansen - sang, kor, låtskriver
* Bjørn Jørgensen - keyboard, programmering, produsent 
* Steinar Larsen - gitarer
* Tom Erik Antonsen - bass
* Olav Gustafsson - trommer 
* Trond Bjerknes - keyboard, programmering, co-produsent 
* Ellen Nikolaysen - kor
* Geir Rebbestad - kor
* Kari Gjærum - kor
### Øvrige medvirkende
* Tande P - tekstforfatter
* Morten Eik - fotograf 
## Eksterne lenker
* Sove i natt?
EXCOMM

**The Executive Committee of the National Security Council** (vanligvis bare kalt **Executive Committee** eller **EXCOMM**) var en gruppe tjenestemenn innen den amerikanske regjeringen satt sammen av John F. Kennedy under Cubakrisen for å finne ut hvordan USA skulle svare på Sovjetunionens plassering av raketter på Cuba i 1962.
30. serierunde i Tippeligaen 2010

**30. serierunde i Tippeligaen 2010** ble spilt søndag 7. november med start i alle 8 kamper klokken 18:00.


## Fakta

## Eksterne lenker
* Tippeligaen 2010: Terminliste og resultater  på altomfotball.no
Bergelaks AS

**Bergelaks AS** er et selskap som driver med fiskeoppdrett på Byrknesøyna i Gulen kommune i Sogn og Fjordane. Birger Berge startet selskapet i 1960.

Berge stengte en poll på Lommansøy hvor han satte ut regnbueørret, men etter et par år tok han i bruk sjømerde. Reidar Berge kom med som medeier av fiskeoppdrattsanlegget i 1983, og i 1997 ble anlegget solgt til Ola Braanaas og Firda Fiskefarmer.
Shippingutvalget

**Shippingutvalget** ved Handelshøyskolen BI arbeider for å øke forståelsen for den maritime næringen blant studenter. Utvalget er et interesseutvalg, og medlemmene representerer mange av studieretningene ved Handelshøyskolen BI. Gjennom året arrangerer utvalget bedriftspresentasjoner, bedriftsbesøk, utenlandsturer og kurs for å gjøre studentene oppmerksomme på mulighetene i den maritime næringen. I tillegg arrangeres det en rekke sosiale events for at studentene skal kunne bli bedre kjent og knytte et nettverk blant studentene. Målet er å få flest mulige studenter til å se de mulighetene den maritime næringen tilbyr, for at studentene deretter kan gjøre seg opp en mening om dette er noe for dem.

## Tilknytning
Oslo:

Shippingutvalget stiftet i 1998 er et utvalg under SBIO – Studentforeningen ved Handelshøyskolen BI i Oslo. Dette er med på å gjøre det lettere for utvalget å arrangere events for studentene ved BI Nydalen.

Bergen: 

Shippingutvalget ved Handelshøyskolen BI i Bergen ble stiftet i 2012. Utvalget er under BIS - BI Studentsamfunn, en studentforening ved Bl i Bergen, Stavanger og Trondheim. 

## Eksterne lenker
* Shippingutvalgets nettsted
*Shippingutvalget i Bergen
Divot

**Divot** (no:*torv*), er navnet på gressklumpen som løsner fra bakken når man slår et golfslag. 

En divot kan være et resultat av et dårlig golfslag der man «duffer» golfballen, det vil si at golf spilleren treffer foran ballen og dermed oppnår lite eller ingen ballkontakt, som videre resulterer i et kortere slag enn om spilleren hadde fått «rent» balltreff. Divot er også et resultat av at spilleren slår «ned» på ballen for å oppnå mest mulig spinn på ballen, noe som er spesielt ønskelig ved innspill på greener. Torven kan dermed i det andre tilfellet være en bekreftelse på et vel gjennomført golfslag.

## Referanser
Espen Dietrichson

**Espen Dietrichson** (født 17. september 1976 i Stavanger) er en norsk billedkunstner. Han vokste opp i Arendal, og bor nå i Oslo. Dietrichson er utdannet ved Oslo Tegne og Maleskole (1998–2000) og Statens kunstakademi (2000–2004).

Espen Dietrichson jobber hovedsakelig med skulptur. De siste årene har han også stilt ut tegninger og silketrykk. Tore Ellingsen i *[[Agderposten]]* beskrev i 2008 Dietrichsons arbeider slik: 

Han fikk oppgaven med å utsmykke Våler kirke etter brannen i 2009 og samarbeidet med arkitekt Espen Surnevik. Dietrichsons arbeider skal utsmykke fondveggen bak i koret, alter, prekestol med mer.

## Priser og stipender
To år etter at han gikk ut av Kunstakademiet fikk han arbeidsplass i Bomuldsfabriken Kunsthalls gjesteatelier i et år, med en separatutstilling samme sted som avslutning. Nesten samtidig ble han tildelt et toårig kunstnerstipend fra staten. Utstillingen ble karakterisert slik i pressemeldingen: «Dietrichsons problematisering av skulpturen og ideen om bruksgjenstanden har også postmodernistiske idealer. De ufunksjonelle arbeidene skaper kaos i et perfekt modernistisk samfunn.» 
 
I 2008 ble han tildelt Aust-Agder fylkeskommunes kunstnerstipend på 170000 kroner. Juryen begrunnet tildelingen av stipendet slik: «Juryen velger å gi stipendet til utvikling av kunstnerskapet til en ambisiøs, ung kunstner med lokal base. Han har internasjonale ambisjoner og er i ferd med å etablere seg på et høyt kunstnerisk nivå.» 

Jakob Weidemann-stipendet ble tildelt Dietrichson i 2011, og styret i Stiftelsen Ringsveens begrunnelse er at «Espen Dietrichson ble valgt både på grunn av de innlysende kvalitetene ved hans utstilte arbeider på Høstutstillingen, og at han tidligere i sitt kunstnerskap har vist seg som et særegent talent i begrunnelsen.» 

## Utstillinger
Espen Dietrichson har blant annet hatt separatutstillinger ved Galleri Van Bau, Vestfossen (2006), Kunstnerforbundet, Oslo (2007), Bomuldsfabriken Kunsthall, Arendal, (2007), Unge Kunstneres Samfund, Oslo (2008), Galleri Trafo, Asker (2009), Galerie Susan Nielsen, Paris (2010), CirkulationsCentralen i Malmö (2011), Hå gamle prestegård (2011)

## Litteratur
* *Sketches for a Mechanical Sunrise*, Red. Eivind Slettemeås med tekster av Eivind Slettemeås, Helga-Marie Nordby og , Torpedo Press, 2009, ISBN 978-82-997-365-6-5

## Referanser


## Eksterne lenker
* 
* Espen Dietrichson først ut i monografiserie fra Torpedo Press hos Kunstkritikk.no
* Espen Dietrichson hos Bomuldsfabriken Kunsthall
Patrik Hansson

**Jan Patrik Hansson** (født 23. september 1969 i Växjö) er en svensk fotballtrener, fra 2019 hovedtrener i Toppserieklubben Sandviken. Han var tidligere aktiv som midtbanespiller med karriere i Öster og Brann (21 kamper og tre mål i 1992 og 1993). En kneskade tvang ham til å legge opp. Det var Patriks far, Jan Hansson, som var årsaken til at han havnet i Bergen. Jan var ansvarlig for Team Brann en periode, og ble senere assistenttrener. Også Patriks fetter, Joachim Björklund, har spilt for klubben, mens Joachims far, Karl Gunnar Björklund, også har vært trener her. Han er også far til Feyenoord spilleren Emil Hansson.

Patrik arbeidet hos Branns trenerteam mellom 2003 og 2012, blant annet under Mons Ivar Mjelde da Brann ble seriemester i 2007. Han arbeidet så som assistent for Nanne Bergstrand i Kalmar og Hammarby. I 2015 flyttet han tilbake til Bergen, og har så vært hovedtrener for Fanas herrelag i 2. og 3. divisjon og fra 2019 Sandviken.

Hansson har spesielt godt ord på seg for å være flink til å følge opp spillere som har vært skadet og som krever spesiell oppmerksomhet.

## Karriereoversikt

## Eksterne lenker
* 
* Profil hos det svenske fotballforbundet 
* Profil hos det svenske fotballforbundet 

## Kilder

* 
* 
*
Drømmen om drømmen

***Drømmen om drømmen*** er et musikkalbum med Tore Hansen, utgitt i 2009.

## Sporliste

# «Drømmen om drømmen» (Hansen/Hammersland)
# «Savne dæ så inderlig» (Tore Hansen)
# «Stolt og ny» (Tore Hansen)
# «Frank og fri» (Hansen/Hammersland)
# «Neste gang himmelen faller ned» (Hansen/Hammersland)
# «Værbitt cowboy» (Tore Hansen)
# «Natta har små lys» (Tore Hansen)
# «Du som står meg nær» (Stig Nilsson)
# «Ho tenne et lys» (Tore Hansen)
# «Redd for forandring» (Larsen/Berg)
## Medvirkende
### Musikere
* Tore Hansen - sang, kor, låtskriver
* Rune Berg - gitarer, låtskriver
* Bjarte Jørgensen - trommer, gitarer, perkusjon, keyboard, piano, produsent
* Frank Hammersland - bass, gitarer, keyboard, klokkespill, låtskriver, produsent 
* Jørn Raknes - gitarer, dobro, steelgitar
* Ørjan Liavåg - gitarer
* Marius Graff - gitarer 
* Vidar Ersfjord - orgel 
* Terje Norum - piano 
### Øvrige medvirkende
* Kyrre Fritzner - miksing 
* Espen Berg - mastering 
* Trygve Indrelid - fotograf 
* Gøran Frilstad - design 
* Stig Nilsson - låtskriver
* Ronnie M.A.G. Larsen - låtskriver 
## Eksterne lenker
* Drømmen om drømmen
Dropp

**Dropp** er et uttrykk i golf hvor ballen settes i spill igjen. Benyttes blant annet dersom golfballen er mistet eller er uspillbar.

Dersom en spiller for eksempel slår golfballen i et vannhinder, og ballen ligger uspillbar, kan spilleren velge å droppe ut av vannhinderet. Droppen vil da regnes som et slag på ballen. Det vil med andre ord si at dersom en spiller slo sitt første slag i et vannhinder og velger å droppe, regnes det påfølgende slaget som tredje slag på ballen. 

Det finner flere regler i golf angående dropping, som skal anvendes ut ifra hva slags hindring ballen er i, om den er uspillbar eller ikke, eller om den ligger i «område under arbeid» (et område på golfbanen markert med blått, som vil si at det er under arbeid, som spilleren da kan droppe ut ifra uten straffeslag). Spilleren kan også velge å droppe bakover i flagglinjen fra hvor ballen gikk i hindringen, men aldri nærmere hullet.

En spiller kan også droppe «fritt» (uten straff) dersom ballen er «plugget» (ligger i sitt eget nedslagsmerke) i fairway grunnet for mye vann. Når og hvor en spiller kan droppe fritt er som oftest en avgjørelse som blir tatt av klubbens administrasjon på grunnlag av forholdet på banen.

## Referanser
Kremost

**Kremost** er en fersk-ost med mange bruksanvendelser. 

Kremost blir mest brukt som pålegg, til baking (spesielt da til ostekake), og som smaks- og konsistenshever i en rekke supper og sauser. Mange er også glad i kremost på kjeks, gjerne i forbindelse med vin. Kremost finnes i en rekke smaker, og har ulikt fettinnhold. Kremost finnes også i økologiske varianter.

## Produsenter
Philadelphia, som er eid av Kraft Foods, har laget kremost helt siden 1880. Philadelphia til det norske markedet blir produsert i Tyskland av norsk melk. Den norske produsenten TINE produserer også kremost. TINE kremost produseres i Ørsta og ble tidligere også produsert i Øystese i Hardanger.

## Referanser


## Eksterne lenker
* 
* Tine Kremost
* Kraft Foods - Philadelphia
Mitt ville hjerte

***Mitt ville hjerte*** er et musikkalbum med Kari Bremnes, utgitt på Kirkelig Kulturverksted i 1987. Dette er hennes debutalbum under eget navn. Albumet inneholder tekster av den danske lyrikeren Tove Ditlevsen, satt til melodier av Petter Henriksen. Arrangementene ble utarbeidet av musikerne Iver Kleive (keyboard) og Audun Kleive (trommer, perkusjon).

## Sporliste

# «Mit hjerte hamrer og hamrer»
# «Heksen»
# «Den sandeste»
# «Høst»
# «Barndommens gade»
# «Erindring»
# «De evige tre»
# «Sommernat»
# «Vor alder»
# «Børnene»
# «En mands kærlighed»
# «Vuggevise»

## Eksterne lenker
*